चक्काजाम कर रहे लोगों को हटाने गई थी टीम, ईंट-पत्थर, लाठी-डंडों से हमला किया
Sitamarhi News;सीतामढ़ी में पुलिस को दौड़ा-दौड़ा कर पीटने का वीडियो सामने आया है। वीडियो में ग्रामीणों पुलिस टीम पर लाठी-डंडे से हमला करते दिख रहे हैं।
सीतामढ़ी में ग्रामीणों ने पुलिस टीम को दौड़ा-दौड़ाकर पीटा है। पुलिस टीम जाम हटवाने गई थी। पुलिस की गाड़ी गांव में पहुंचते ही भीड़ ने लाठी-डंडे और ईंट-पत्थर बरसाने शुरू कर दिए। एक महीने के अंदर बिहार पुलिस 16 बार पिट चुकी है।
ताजा मामला पुपरी थाना क्षेत्र के भिट्टा गांव का है। गांव में एक युवक की संदिग्ध अवस्था में मौत के बाद शनिवार को ग्रामीणों ने सड़क जाम कर दिया था। पुलिस पर हमले का यह वीडियो अब सामने आया है।
इसमें साफ दिख रहा है कि ड्राइवर कभी गाड़ी बैक कर रहा है तो कभी आगे ले जा रहा है। भीड़ भी गाड़ी के साथ-साथ दौड़ती और हमला करती दिख रही है। इस हमले में 3 पुलिस कर्मी घायल हुए हैं। घायलों में कृष्ण प्रसाद सिंह, उमेश कुमार सिंह, पुलिस ड्राइवर राम प्रताप सहनी शामिल हैं। पुलिस ने 10 महिलाओं समेत 25 को गिरफ्तार किया है।
बीते 1 महीने में बिहार पुलिस पर 16 बार हमले हो चुके हैं। इससे पहले समस्तीपुर में 2 बार, जमुई में 3 बार, बांका में 2 बार, सहरसा में 2 बार, अररिया में 2 बार और पटना में 4 बार बिहार की पुलिस पिट चुकी है।
अब कुछ तस्वीरें देखिए...
युवक की मौत के बाद फूटा गुस्सा 
युवक की मौत को हत्या बताते हुए ग्रामीणों ने 3 घंटे तक सड़क जाम किया। सड़क जाम की सूचना पर पहले पुपरी थाना पुलिस मौके पर पहुंची। लोगों को समझाने की कोशिश की। इसी दौरान ग्रामीणों ने पुलिस टीम पर हमला बोल दिया और जमकर लाठी-डंडे और पत्थर बरसाए।
संदिग्ध हालत में हुई थी युवक की मौत
भिट्ठा गांव में गुरुवार की रात छत पर सो रहे श्री सहनी के बेटे महेश सहनी (20) की संदिग्ध हालत में मौत हो गई थी। शुक्रवार सुबह परिजन छत पर गए तो महेश को मृत हालत में देखा। परिवार में कोहराम मच गया। पुलिस ने शव को पोस्टमार्टम के लिए सदर अस्पताल भेज दिया। वहां से शव आते ही ग्रामीण आक्रोशित हो गए।
आक्रोशित लोग शनिवार को सड़क पर उतर गए। इनमें पुरुषों की अपेक्षा महिलाएं ज्यादा थीं। महिलाओं को ढाल बनाकर ग्रामीणों ने जमकर प्रदर्शन किया। ग्रामीणों का आरोप था कि महेश की हत्या हुई। लोग उसकी भाभी को हत्या के लिए जिम्मेदार ठहरा रहे थे। परिवार का कहना था कि देवर-भाभी में अफेयर था। उसने अब साथ रहने से मना कर दिया था। इसलिए भाभी ने हत्या कर दी। भीड़ भाभी को उनके हवाले करने की मांग कर रही थी।
बल का प्रयोग करने पर भड़के थे ग्रामीण
मौके पर पहुंची पुलिस ने ग्रामीणों को समझाने की कोशिश की तो मामला बिगड़ गया। काफी संख्या में पुलिस बल बुला लिया गया। यह सब देख लोग और उग्र होने लगे। मामला बिगड़ता देख पुलिस ने लोगों को खदेड़ना शुरू कर दिया। पुलिस के बल प्रयोग करने पर ग्रामीणों ने पथराव शुरू कर दिया। हालांकि, पुलिस के कड़े रुख के बाद सभी लोग भागने लगे।
25 गिरफ्तार, 54 नामजद
पुलिस ने युवक की हत्या के मामले में भाभी समेत तीन लोगों को हिरासत में लिया है। वहीं, पुलिस टीम पर हमले में 54 नामजद और डेढ़ सौ अज्ञात लोगों पर एफआईआर दर्ज की गई। 10 महिलाओं समेत 25 लोगों को गिरफ्तार कर जेल भेजा गया है। फिलहाल पुलिस आरोपियों को गिरफ्तार करने में लगी हुई है।
पोल में हिस्सा लेकर खबर पर अपनी राय दीजिए।
बिहार में पुलिस पर हमले आम हो चुके हैं....इससे जुड़ी अन्य खबरें पढ़िए
1. बेगूसराय में हत्या के बाद थाने पर हमले का VIDEO:गाड़ियों को महिलाओं ने तोड़ा; बाजार में पुलिस को दौड़ा-दौड़कर पीटा
बेगूसराय में एक युवक की हत्या के बाद भीड़ ने शनिवार को भगवानपुर थाने में जमकर तोड़फोड़ की। हाथ में लाठी-डंडे और कुदाल लेकर बच्चे, युवा और महिलाएं थाने में घुस गए। इसके बाद जिसे जो मिला उसे तोड़ा। पुलिस की गाड़ियों के शीशे तोड़े गए। टेबल-कुर्सियों को भी तोड़ा गया।
हाथ में लाठी-डंडे लेकर भीड़ सड़क पर उतर गई। भीड़ ने दुकानें बंद करवाई। इस दौरान बाजार में कुछ पुलिस वाले दिखे तो उन्हें भी दौड़ा-दौड़कर पीटा। इन दौरान पुलिस मूक दर्शक बनी रही। और आम लोग डरे सहमे दिखाई दिए। इसका वीडियो भी सामने आया है। पूरी रिपोर्ट पढ़ने के लिए यहां क्लिक करिए
2. सीवान...बांका...समस्तीपुर में पिटे पुलिसवाले:बिहार पुलिस एक दिन में 3 जगह पिटती-भागती और जान बचाती दिखी; 2 जिलों में दौड़ा-दौड़ाकर पीटा
तीन तस्वीरें सामने हैं। एक सीवान, दूसरी बांका और तीसरी समस्तीपुर की। तीनों में ही बिहार पुलिस पिटती, भागती या जान बचाती दिख रही है। तीनों ही तस्वीरें आज रविवार की ही हैं। सबसे पहले जानिए समस्तीपुर का मामला...यहां मथुरापुर ओपी के झिल्ली चौक पर एक दारोगा उमाकांत राय को दौड़ा-दौड़ाकर पीटा गया है। पीटनेवाले लोग ई-रिक्शा चालक और उसके साथी हैं। आरोप है कि दारोगा ने पहले ई-रिक्शा चालक की पिटाई की जिससे उसका सिर फट गया। वीडियो में एक ई-रिक्शा चालक के चेहरे से खून बहता हुआ दिख रहा है, जिसके बाद चालक बदला लेने के लिए दारोगा को घेर रहा है। युवक के चीखने-चिल्लाने के बाद आसपास के लोगों की भीड़ भी धीरे-धीरे जुट जाती है, जिसके बाद आक्रोशित लोग भी दारोगा के साथ मारपीट शुरू कर देते हैं। पूरी रिपोर्ट पढ़ने के लिए यहां क्लिक करिए 
3. बांका में पुलिस पर पथराव...जान बचाकर भागे पुलिसकर्मी:बालू माफियाओं के खिलाफ छापेमारी करने पहुंची थी, बदमाशों ने पथराव कर खदेड़ा
बांका में पुलिस पर पथराव एवं झड़प का एक वीडियो सामने आया है। घटना शुक्रवार दोपहर का है। जहां टाउन थाना की पुलिस बालू माफियाओं के खिलाफ छापेमारी करने गई थी। इस दौरान पुलिस से बदमाशों ने हाथापाई की। माफिया पुलिस के चुंगल से बालू लदी ट्रैक्टर छुड़ाकर फरार हो गए। पथराव से बचने के लिए पुलिस को मौके से भागना पड़ा। अब इसका वीडियो सामने आया है।
मामला बांका चांदन नदी के कुनौनी घाट का है। बांका टाउन थाना की पुलिस गश्ती वाहन के द्वारा कुनौनी बालू घाट से चार ट्रैक्टर बालू लोड को शंकरपुर मुख्य सड़क पर आने के दौरान रोका गया। बांका थाना में पदस्थापित SI छोटू कुमार सहित अन्य पुलिस कर्मियों द्वारा ट्रैक्टर को पकड़ लिया गया। देखते ही देखते करीब 10-12 बालू माफिया उस जगह इकट्ठे होकर दरोगा सहित अन्य पुलिसकर्मियों से भिड़ गए और ट्रैक्टर छुड़ाकर भगा दिया। पूरी रिपोर्ट पढ़ने के लिए यहां क्लिक करिए 
4.महिलाओं ने पुलिस वाले के उतरवाए कपड़े, VIDEO:शराब को लेकर छापेमारी करने गई थी टीम, छोड़ने के लिए मिन्नतें करते रहे दूसरे पुलिसकर्मी
पटना के बिहटा में पुलिस को भारी फजीहत का सामना करना पड़ा। एक पुलिस वाले को बाटा मुसहरी गांव में महिलाओं ने घेर लिया। उसकी तलाशी ली। तलाशी लेते हुए उनकी वर्दी तक उतरवा दी। इतने से मन नहीं भरा तो उसके जूते खुलवाए। इस पूरी घटना का वीडियो सामने आया है। जिसमें पुलिसकर्मी महिलाओं के आगे हाथ जोड़ते नजर आ रहे हैं। वो बार-बार बोल रहे हैं- नहीं है भाई, नहीं है। साथी पुलिस वाले भी महिलाओं से उन्हें छोड़ने की मिन्नतें करते दिखाई दे रहे हैं। दरअसल, टीम शराब की सूचना पर बुधवार को छापेमारी करने गई थी। पूरी रिपोर्ट पढ़ने के लिए यहां क्लिक करिए 
एक तरफ बिहार पुलिस पिट रही है...दूसरी ओर बदमाश बेखौफ हैं। ये खबरें भी पढ़िए...
1. पटना में पार्किंग को लेकर फायरिंग, 3 की मौत:50 राउंड गोली चली, भीड़ ने आरोपी का घर-मैरिज हॉल फूंका; महिलाओं को पुलिस ने निकाला
पटना के जेठूली गांव में रविवार को पार्किंग को लेकर दो पक्षों में हुए विवाद में 50 राउंड फायरिंग हुई, जिसमें 3 लोगों की मौत हो गई। फायरिंग में 4 और लोगों को गोली लगी है। घटना के बाद गुस्साए लोगों ने आरोपी के घर और मैरिज हॉल में आग लगा दी। पुलिस ने घर में फंसी महिलाओं-बच्चों को रेस्क्यू किया। आग से घर में रखी 2 गाड़ियां भी जलकर खाक हो गईं।
गुस्साए लोगों ने दूसरे आरोपी के घर में भी आग लगाने की कोशिश की। इस दौरान आग बुझाने के लिए पहुंची फायर ब्रिगेड की गाड़ी को आगे नहीं बढ़ने दिया गया। गुस्साई भीड़ ने टायरों की हवा निकाल दी। घटनास्थल से पुलिस और मीडियाकर्मियों को भी खदेड़ दिया। पूरे गांव में पुलिस का सख्त पहरा है। इस मामले में 7 लोगों को गिरफ्तार किया गया है। पूरी रिपोर्ट पढ़ने के लिए यहां क्लिक करिए 
2. पटना में चेन स्नैचर्स ने 4 लोगों को गोली मारी:हॉस्टल संचालिका और स्टाफ ने लूट का विरोध किया तो ताबड़तोड़ फायरिंग की
पटना में महिला से चेन लूट के बाद स्नैचर्स ने 4 लोगों को गोली मार दी। बदमाश हॉस्टल संचालिका से चेन लूटकर भाग रहे थे। हॉस्टल के स्टाफ ने जब इसका विरोध किया तो बदमाशों ने ताबड़तोड़ फायरिंग शुरू कर दी।
घटना बुधवार रात ऊर्जा स्टेडियम गेट नंबर 2 के पास हुई। 3 लुटेरे बाइक से आए थे। हॉस्टल चलाने वाली मीरा कुमारी से चेन लूट ली। मीरा के साथ बाइक और स्कूटी पर उनका स्टाफ भी था। फायरिंग में स्टाफर सोनू, अभिषेक, आशीष और एक लड़की काजल को गोली लगी है। पुूरी रिपोर्ट पढ़ने के लिए यहां क्लिक करिए 
3. सीवान...बांका...समस्तीपुर में पिटे पुलिसवाले:बिहार पुलिस एक दिन में 3 जगह पिटती-भागती और जान बचाती दिखी; 2 जिलों में दौड़ा-दौड़ाकर पीटा
तीन तस्वीरें सामने हैं। एक सीवान, दूसरी बांका और तीसरी समस्तीपुर की। तीनों में ही बिहार पुलिस पिटती, भागती या जान बचाती दिख रही है। तीनों ही तस्वीरें आज रविवार की ही हैं। सबसे पहले जानिए समस्तीपुर का मामला...यहां मथुरापुर ओपी के झिल्ली चौक पर एक दारोगा उमाकांत राय को दौड़ा-दौड़ाकर पीटा गया है। पीटनेवाले लोग ई-रिक्शा चालक और उसके साथी हैं। आरोप है कि दारोगा ने पहले ई-रिक्शा चालक की पिटाई की जिससे उसका सिर फट गया। पूरी रिपोर्ट पढ़ने के लिए यहां क्लिक करिए 
4. कटिहार में महिला कॉन्स्टेबल की सरेराह हत्या:सिर पर मारी गई गोली, कान में लगे हैं ईयर-फोन; लव-अफेयर में वारदात!
कटिहार में महिला कॉन्स्टेबल की बीच सड़क पर हत्या कर दी गई। कॉन्स्टेबल के सिर पर गोली मारी गई है। जिससे मौके पर ही उसकी मौत हो गई। शव के पास ही उसका बैग, मोबाइल फोन मिला है। कानों में ईयर फोन लगा है।
वारदात बुधवार देर शाम कोढ़ा थाना क्षेत्र के भटवाड़ा समीप हुई है। जहां बाइक सवार अपराधी ने महिला के सिर में गोली मारी और फरार हो गया। सूचना मिलते ही कोढा़ थाना पुलिस दलबल के साथ घटनास्थल पर पहुंची। जहां पुलिस ने 2 खोखे और एक जिंदा कारतूस भी बरामद किया है। पूरी रिपोर्ट पढ़ने के लिए यहां क्लिक करिए 